cyanic-selkie/wikianc huggingface dataset:
Deepfake
Deepfake- ները («խորը ուսուցում» և «կեղծ») սինթետիկ կրիչներ են, որոնցում գոյություն ունեցող պատկերի կամ տեսանյութի անձը փոխարինվում է ուրիշի նմանությամբ։ Թեև «Կեղծման» գործողությունը նոր չէ, Deepfake-ները օգտագործում են բարդ մեթոդներ մեքենայական ուսուցման և արհեստական ինտելեկտի միջոցով՝ շահարկելու կամ ստեղծելու տեսողական և աուդիո բովանդակություն՝ իրական թվալու մեծ պոտենցիալով ։ Դիփֆեյքեր ստեղծելու համար օգտագործվող մեքենայական ուսուցման հիմնական մեթոդները հիմնված են խորը ուսուցման վրա և ներառում են գեներատիվ նեյրոնային ցանցերի ճարտարապետության ուսուցում, ինչպիսիք են ավտոկոդավորիչները կամ գեներատիվ հակառակորդ ցանցերը (GANs) ։
Deepfake-ը մեծ ուշադրություն է գրավել կեղծ լուրեր, կեղծիքների և ֆինանսական խարդախությունների մեջ դրանց օգտագործումից հետո։ Սա արձագանքներ է առաջացրել կառավարության կողմից հայտնաբերելու և սահմանափակելու դրանց օգտագործումը
Պատմություն
Լուսանկարների մանիպուլյացիան մշակվել է 19-րդ դարում և շուտով կիրառվել է շարժապատկերների վրա։ Տեխնոլոգիան անշեղորեն բարելավվել է 20-րդ դարում, և ավելի արագ՝ թվային տեսանյութերի միջոցով։
Deepfake տեխնոլոգիան մշակվել է ակադեմիական հաստատությունների հետազոտողների կողմից՝ սկսած 1990-ականներից, իսկ ավելի ուշ՝ առցանց համայնքների սիրողականների կողմից։
Ակադեմիական հետազոտություն
Դիփֆեյքերի հետ կապված ակադեմիական հետազոտությունները հիմնականում գտնվում են համակարգչային տեսողության ոլորտում, որը համակարգչային գիտության ենթաոլորտ է։ Վաղ շրջադարձային նախագիծը եղել է Video Rewrite ծրագիրը, որը հրապարակվել է 1997 թվականին, այն փոփոխել է խոսող անձի առկա տեսագրությունը՝ պատկերելու համար, թե ինչպես է այդ անձը արտաբերում մեկ ուրիշ աուդիո ուղու մեջ պարունակվող բառերը ։ Դա առաջին համակարգն էր, որն ամբողջությամբ ավտոմատացրեց դեմքի այս տեսակի վերակենդանացումը, և դա արեց՝ օգտագործելով մեքենայական ուսուցման տեխնիկան, որպեսզի կապեր հաստատի տեսահոլովակի առարկայի հնչյունների և մարդու բերանի շարժումների միջև ։
Ժամանակակից ակադեմիական նախագծերը կենտրոնացած են ավելի իրական թվացող տեսահոլովակների ստեղծման և տեխնիկայի բարելավման վրա :«Սինթեզավորում Օբամային» ծրագիրը, որը հրապարակվել է 2017 թվականին, փոփոխում է նախկին նախագահ Բարաք Օբամայի տեսագրությունը՝ պատկերելու համար, թե ինչպես է նա արտաբերում առանձին աուդիո ուղու մեջ պարունակվող խոսքերը։ Նախագիծը որպես հիմնական հետազոտական ​​ներդրում մատնանշում է իր ֆոտոռեալիստական ​​տեխնիկան՝ ձայնից բերանի շարժումները սինթեզելու համար։ Face2Face ծրագիրը, որը հրապարակվել է 2016 թվականին, փոփոխում է մարդու դեմքի տեսագրությունը՝ պատկերելով նրանց, իրական ժամանակում, այլ անձի դեմքի արտահայտությունով ։ Նախագիծը որպես հիմնական հետազոտական ​​ներդրում մատնանշում է դեմքի արտահայտությունները իրական ժամանակում վերարտադրելու առաջին մեթոդը՝ օգտագործելով տեսախցիկը, որը չի ֆիքսում խորությունը, ինչը հնարավոր է դարձնում տեխնիկայի իրականացումը սովորական սպառողական տեսախցիկների միջոցով ։
2018 թվականի օգոստոսին Բերկլիի Կալիֆորնիայի համալսարանի հետազոտողները հրապարակեցին մի ծրագիր, որը ներկայացնում էր իրենից <<կեղծ պարային>> հավելված, որը կարող է ստեղծել վարպետորեն պարելու ունակության տպավորություն՝ օգտագործելով արհեստական բանականություն ։ Այս նախագիծը ընդլայնեց deepfake-երի կիրառումը մարդու ամբողջ մարմնի վրա. նախորդ աշխատանքները կենտրոնացած էին գլխի կամ դեմքի վրա ։
Ընդհանուր առմամբ, ակնկալվում է, որ deepfake-ը ազդեցություն կունենա լրատվամիջոցների և հասարակության, մեդիա արտադրության, լրատվամիջոցների ներկայացուցչությունների, կանոնակարգերի և քաղաքականության վրա։
Սիրողական զարգացում
Deepfake տերմինը առաջացել է մոտ 2017 թվականի վերջին Reddit-ի «deepfakes» անունով օգտատերից։ Նա, ինչպես նաև Reddit համայնքի այլ անդամները, r/deepfakes, կիսվել են իրենց ստեղծած deepfake-երով.
Առևտրային զարգացում
2018 թվականի հունվարին գործարկվեց ֆիրմային desktop հավելված, որը կոչվում էր FakeApp ։ Այս հավելվածը թույլ է տալիս օգտատերերին հեշտությամբ ստեղծել և կիսվել տեսանյութերով՝ միմյանց հետ փոխած դեմքերով ։ 2019 թվականի դրությամբ FakeApp-ը փոխարինվել է բաց կոդով այլընտրանքներով, ինչպիսիք են Faceswap-ը, DeepFaceLab-ը և վեբ հիմնված հավելվածները, ինչպիսիք են DeepfakesWeb.com-ը
Խոշոր ընկերությունները նույնպես սկսում են օգտագործել deepfake: Բջջային հավելվածների հսկա Momo-ն ստեղծեց Zao հավելվածը, որը թույլ է տալիս օգտվողներին իրենց դեմքը տեղադրել հեռուստատեսային և ֆիլմերի տեսահոլովակների վրա։
Մեթոդներ
Deepfake-ը հիմնված է մի տեսակի նեյրոնային ցանցերի վրա, որոնք կոչվում են autoencoder : Դրանք բաղկացած են կոդավորիչից, որը պատկերը նվազեցնում է ավելի ցածր ծավալի, և ապակոդավորիչից, որը վերակառուցում է պատկերը թաքնված ներկայացումից։ Deepfake-ը օգտագործում է այս ճարտարապետությունը՝ ունենալով ունիվերսալ կոդավորիչ, որը կոդավորում է մարդուն թաքնված տարածության մեջ ։ Թաքնված ներկայացումը պարունակում է հիմնական հատկանիշները դեմքի հատկությունների և մարմնի կեցվածքի վերաբերյալ։ Այն կարող է այնուհետև վերծանվել թիրախի համար հատուկ պատրաստված մոդելի միջոցով:[5] Սա նշանակում է, որ թիրախի մանրամասն տեղեկատվությունը կտեղադրվի բնօրինակ տեսանյութի դեմքի և մարմնի հիմքում ընկած հատկանիշների վրա, որոնք ներկայացված են թաքնված տարածության մեջ։
Քաղաքականություն
Deepfake-ը օգտագործվել է հայտնի քաղաքական գործիչներին տեսանյութերում խեղաթյուրելու համար։
Սոցիալական ցանցեր
Deepfake-ը սկսել է օգտագործվել հանրահայտ սոցիալական մեդիա հարթակներում, մասնավորապես Zao-ի միջոցով՝ չինական հավելվածի միջոցով, որը թույլ է տալիս օգտատերերին փոխարինել իրենց դեմքերը ֆիլմերի և հեռուստատեսային շոուների հերոսների դեմքերով, ինչպիսիք են Romeo + Juliet-ը և Game of Thrones-ի հերոսները։ Հավելվածն ի սկզբանե ենթարկվել է հսկողության՝ կապված օգտատերերի տվյալների և գաղտնիության քաղաքականության հետ, որից հետո ընկերությունը հայտարարություն է տարածել՝ պնդելով, որ կվերանայի քաղաքականությունը ։ 2020 թվականի հունվարին Facebook-ը հայտարարեց, որ իր հարթակներում նոր միջոցներ է ներդնում օգտատերերի տվյալների ապահովությունը երաշխավորելու համար ։
Ֆիլմեր
Ենթադրություններ են եղել այն մասին, որ դիփֆեյքերն օգտագործվելու են ապագա ֆիլմերի համար թվային դերասաններ ստեղծելու համար։ Թվային ձևով կառուցված/փոփոխված մարդիկ նախկինում արդեն օգտագործվել են ֆիլմերում, և խորը կեղծիքները կարող են մոտ ապագայում նոր զարգացումների նպաստել ։ Deepfake տեխնոլոգիան արդեն օգտագործվել է երկրպագուների կողմից՝ գոյություն ունեցող ֆիլմերում դեմքեր ավելացնելու կամ փոխարինելու համար, ինչպես օրինակ՝ Հարիսոն Ֆորդի երիտասարդ դեմքը Հան Սոլոյի դեմքին տեղադրելը Solo: A Star Wars Story-ում ։
Շանտաժ
Deepfake-ը կարող է օգտագործվել շանտաժի նյութեր ստեղծելու համար, որոնք կեղծ մեղադրանք են ներկայացնում զոհին։ Այնուամենայնիվ, քանի որ կեղծիքները չեն կարող արժանահավատորեն տարբերվել իսկական նյութերից, շանտաժի զոհերն կարող են պնդել, որ տեսանյութերը կամ նկարները կեղծ են՝ հերքելով դրանց արժանահավատությունը։
Խարդախություն
Աուդիո կեղծիքները օգտագործվել են որպես սոցիալական ճարտարագիտության խարդախությունների մաս՝ մարդկանց խաբկանքով ստիպելով մտածել, որ նրանք հրահանգներ են ստանում վստահելի անհատից : 2019 թվականին բրիտանական էներգետիկ ընկերության գործադիր տնօրենին խաբել են հեռախոսով, նրան հրամայելով 220,000 եվրո փոխանցել հունգարական բանկային հաշվին, մի անհատի կողմից, ով աուդիո deepfake տեխնոլոգիան օգտագործել է ընկերության մայր ընկերության գործադիր տնօրենի ձայնը նմանակելու համար ։
Վավերականություն
Թեև կեղծ լուսանկարները վաղուց շատ են եղել, տեսանյութերը կեղծել ավելի դժվար է եղել, և խորը ֆեյքերի առկայությունը մեծացնում է տեսանյութերը որպես իրական կամ ոչ իրական դասակարգելու դժվարությունը :Արհեստական բանականությունը հետազոտող Ալեքս Չամպանդարդն ասում է, որ մարդիկ պետք է իմանան, թե ինչ արագությամբ կարելի է ինչ որ բանի ռեպուտացիան կործանել deepfake տեխնոլոգիայի միջոցով, և որ խնդիրը տեխնոլոգիայի մեջ չէ, այլ տեղեկատվության և լրագրության հանդեպ մարդկանց ունեցած վստահության մեջ ։ Deepfake-ը կարող է օգտագործվել զրպարտելու և ապատեղեկատվություն տարածելու համար ։ Առաջնային որոգայթն այն է, որ կարող է գալ ժամանկ, երբ այլևս հնարավոր չի լինի որոշել, թե արդյոք լրատվամիջոցի բովանդակությունը համապատասխանում է ճշմարտությանը։
Ծանոթագրություններ
Կատեգորիա:Համակարգչային գրաֆիկա Կատեգորիա:Արհեստական բանականություն Կատեգորիա:2010-ականներին կազմված բառեր
Կրասնայա Դուբրավա (գյուղ, Զեմետչինսկի շրջան)
Բնակչությունը վերջին գրանցված տվյալներով կազմում էր 761 մարդ։
Բերյոզովայա (Տեբայի վտակ)
Բերյոզովայա (Берёзовая), գետ Ռուսաստանում, հոսում է Կեմերովսկի շրջանում։ Գետի երկարությունը 13 կմ է։
Ջրային գրանցամատյանի տվյալներ
Ռուսաստանի ջրային գրանցամատյանի տվյալների համաձայն՝ պատկանում է Վերին Օբի ավազանային շրջանին, գետի ջրատնտեսային տեղամասը Տոմ գետն է, գետի ենթաավազանը Տոմ գետն է։ Գետի գետային ավազանը (Վերին) Օբ գետն է՝ մինչև Իրտիշի.
13 Songs
13 Songs՝ ամերիկյան Fugazi պոստ-հարդքոր խմբի կոմպիլյացիա ալբոմն է, որը թողարկվել է 1989 թվականին։ Հավաքածուն ներառում է EP-ի առաջին երկու`Fugazi  (1988) և Margin Walker (1989) հավաքածուների բոլոր երգերը։
Ալբոմի մասին
Իրենց կոմպոզիցիաներում երաժիշտներն ակտիվորեն օգտագործում էին դաբա, սկա և ռեգգի տարրերը։ Նկարագրելով ձայնասկավառակի երաժշտությունը՝ Allmusic ռեսուրսի քննադատը (անգլ. Andy Kellman) օգտագործել է այնպիսի մակդիրներ, ինչպիսիք են «խելահեղ», «մտավորական», ոչ միայն հուզական երգերի հավաքածու է, այլ նաև ավելին ։ Այնտեղ նշվում է նաև Իեն Մակքեյի դիրքորոշումը, կոչ անելով ունկնդիրներին անել այն, ինչ նրանք ցանկանում են ։ «Suggestion» երգում նա «փոխում է սեռը» և երգում կնոջ անունից։ «Glue Man» երգում Գի Պիչոտոն ստանձնում է թմրամոլի դերը, որի իրականության ջնջված իմաստը փոխանցվում է աղավաղված կիթառի հնչյունում, իսկ «Margin Walker»–ում սպառնում է իրեն վառել ։ Ալբոմը եզրափակում է «Promises» (ռուս. Обещания) երգը, որում Մակքեյը փաստում է՝ «խուստումները անիմաստ են»։ Ընդհանուր առմամբ, քննադատը ձայնագրության տպավորությունն անվանեց «անմոռանալի» և ձայնագրությանը հատկացրեց հինգ աստղերից հինգին։
Ազդեցություն
13 Songs հավաքածուն, ըստ էության, Fugazi–ի ամենահաջողված ձայնագրությունը ։ 2005-ին Spin ամսագրի խմբագիրները սկավառակը քսանհինգերորդ տեղ են հատկացրել «1985-2005 թվականների 100 լավագույն ալբոմներ» ցուցակում ։ Այս ալբոմի երգերը ստեղծել են բազմաթիվ քավըր տարբերակներ, որոնք հնչել են տարբեր երաժշտական խմբերի և երգիչների կողմից։
Աղբյուրներ
Կատեգորիա:1989 ալբոմներ
Ցուգի կանտոն
Ցուգի կանտոն (Zug, Zoug, Zugo, Zug, Tugium), գերմանախոս կանտոն Շվեյցարիայի Համադաշնությունում։ Գտնվում է Կենտրոնական Շվեյցարիայում։ Վարչական կենտրոնը Ցուգ քաղաքն է, որի անունով էլ կոչվել է կանտոնը։ Զբաղեցնում է 239 քառակուսի կիլոմետր տարածք (Շվեյցարիայի ամենափոքր կանտոններից է)։ Վարչական շրջանների բաժանված չէ, իր կազմում ունի միայն տասնմեկ համայնք։ Բնակչության խտության ցուցանիշով առաջիններից մեկն է երկրում. տեղի իշխանությունների վարած ցածր հարկադրույքների քաղաքականությունը շատերին է հրապուրում այստեղ ։ Ընդ որում՝ մեծ թիվ են կազմում նաև օտարերկրացիները. 2017 թվականի դեկտեմբերի 31-ի տվյալներով կանտոնում ապրում էր 125,421 մարդ, որոնց մոտավորապես 26 տոկոսը օտարերկրացիներ էին։ Վերջիններիս թիվը մեծ է հատկապես Վալխվիլում (33.2%), Ցուգ քաղաքում (31.7%), Բաարում (28.1%), համեմատագար փոքր է Մենցինգենում (18.9%) և Հյունենբերգում (16.5%) :
Դավանանքի տեսակետից կաթոլիկներն այս կանտոնում երեք և ավելի անգամ գերազանցում են բողոքականներին՝ կազմելով բնակչության 62%-ը՝ բողոքականների 18%-ի դիմաց ։ Ցուգի կանտոնը Շվեյցարիայի Համադաշնության հիմնադիր ութ կանտոններից մեկն է. Համադաշնությանը միացել է 1352 թվականին։
Վարչական բաժանում
Կանտոնի կազմում ընդգրկված 11 համայնքներն են՝
Տնտեսություն
Կանտոնի տնտեսության առաջատարը կենցաղային տեխնիկա արտադրող V-ZUG ընկերությունն է։
Ուշագրավ փաստեր
Կանտոնի վարչական կենտրոնում՝ Ցուգ քաղաքում ՝ գործում է Institut Montana Zugerberg մասնավոր դպրոցը, որն ունի շուրջ հարյուր տարվա պատմություն, և որտեղ հիմնականում սովորում են Եվրոպայի բարձաշխարհիկ և մեծահարուստ ընտանիքների զավակները։ Այդ կրթօջախի անվանի շրջանավարտներից են ԱՄՆ-ի նախկին պետքարտուղար Ջոն Քերին, Mirabaud & Cie բանկի հիմնադիր, Շվեյցարիայի բանկիրների ընկերակցության (Swiss Bankers Association) նախագահ Պիեռ Միրաբոն, բիզնեսմեն, գրող, Շվեյցարիայի Ազգային խորհրդի պատգամավոր Ֆրանսուա Լոեբը, կինոռեժիսոր, գևող Մարկ Ֆորստերը, բիզնեսմեն, շվեյցարական «Swatch» ժամացույցներ արտադրող ֆիրմայի համահիմնադիր Նիկոլաս Հայեկը, Սվարովսկի եղբայրները, Ֆեռարի գերդաստանի ներկայացուցիչներ...
Արտաքին հղումներ
Կատեգորիա:Շվեյցարիայի վարչական բաժանում Կատեգորիա:Շվեյցարիայի կանտոններ
Սուրբ Հովհաննես տաճար (Բագավան)
Բագավանի Սուրբ Հովհաննես տաճար, գմբեթավոր բազիլիկ տիպի եկեղեցի Մեծ Հայքի պատմական Բագրևանդ գավառի Բագավան բնակավայրում (ներկայումս Թուրքիայի տարածքում)։ Կառուցվել է VII դարի առաջին կեսին՝ 631-639 թթ ճարտարապետ Իսրայել Գոռաղճեցու մտահղացմամբ։
Բագավանի տաճարն իր չափսերով (27,0x46,0մ) ամենախոշորներից էր ոչ միայն գմբեթավոր բազիլիկ տիպին պատկանող հայկական եկեղեցիներից, այլև ընդհանրապես մնացած տիպերի համեմատությամբ։
Պետրովսկոե (գյուղ, Բալակլեյայի շրջան)
Պետրովսկոե (Петрівське), գյուղ Ուկրաինայի Խարկովի մարզի Բալակլեյայի շրջանում։ Հիմնադրվել է 1731 թվականին։
Սուրբ Հովհաննես տաճար (Բագավան)
հ հ հ Կատեգորիա:Հայաստանի տաճարներ
Պետրովսկոե (գյուղ, Բալակլեյայի շրջան)
Չճշտված տվյալներով Պետրովսկոե գյուղում բնակվում էր 3 275 մարդ։ Բնակավայրը զբաղեցնում է 6565 կմ²։
Արտաքին հղումներ
Կատեգորիա:Ուկրաինայի Խարկովի մարզի Բալակլեյայի շրջանի բնակավայրեր Կատեգորիա:Ուկրաինայի գյուղեր Կատեգորիա:1731 թվականին հիմնադրված բնակավայրեր
Սան Անտոնիո
Սան Անտոնիո (San Antonio), քաղաք ԱՄՆ-ի հարավային մասում՝ Տեխաս նահանգում։ Այն Բեհար շրջանի վարչական կենտրոնն է։ Սան Անտոնիոն իր մեծությամբ երրորդն է Տեխասում և յոթերորդը ԱՄՆ-ում (1,2մլն մարդ 2005 թ-ի տվյալներով)։ Քաղաքը անվանվել է ի պատիվ տարածաշրջանի կուռքի՝ Սուրբ Անտոնիոսի պատվին։
Դեմոգրաֆիա
Քաղաքի բնակչությունը.
Քույր քաղաքներ
Կատեգորիա:ԱՄՆ-ի քաղաքներ Կատեգորիա:Տեխաս Կատեգորիա:1718 թվականին հիմնադրված բնակավայրեր
Բերեզնյակի (գյուղ, Վյազեմսկի շրջան)
Բերեզնյակի (Березняки), գյուղ Ռուսաստանի Սմոլենսկի մարզի Վյազեմսկի շրջանի կազմում։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Սմոլենսկի մարզի Վյազեմսկի շրջանի բնակավայրեր
Բահայի այգիներ
Բահայի այգիները անվանվում են նաև Բահայի տեռասաներ, Հայֆա յի կախովի այգիներ, կամ Իսրայելի Հայֆա նահանգի Կարմել լեռան վրա գտնվող Բաբի տաճարի շուրջը խփված այգիներ։ Այգիները համարվում են Իսրայելում ամենաշատ այցելվող տուրիստական վայրերից մեկը։ Ճարտարապետը Ֆարիբորզ Սահբան է՝ Իրանից, դիզայներական ինժեներները՝ Կարբան ընդ Կո -ն  Հայֆայից։ Արևմտյան Գալիլեայի Բահայի Համաշխարհային կենտրոնի շենքերի հետ միասին նրանք ընդգրկված են ՅՈՒՆԵՍԿՕ-ի Համաշխարհային ժառանգության օբյեկտների ցուցակում։ Տարեկան այգիներ այցելող  զբոսաշրջիկների թիվը հասնում է մոտ մեկ միլիոնի, իսկ ուխտավորների մինչև 10000-ի։  Հայֆայի քաղաքապետ Ամրամ Միցնան այգիներն անվանել է աշխարհի ութերորդ հրաշալիքը։ <<Մեր բախտը բերել է, շատ քաղաքներ չեն, որ ունեն նման աներևակայելի գեղեցիկ այգիներ և անվճար>>:
Սիմվոլիզմը
Տերասաներն իրենից ներկայացնում են Բաբի առաջին տասնութ աշակերտներին, որոնք կոչվում են <<Գոյության Տառեր>> չնայած ոչ մի հատուկ տեռասա կապված չէ կոնկրետ Տառի հետ։
Կառուցվածքը
Տասնութ տեռասաները կազմված են ինը համակենտրոն շրջաններից։ Ճիշտ այնպես, ինչպես շրջանին նմանեցումը ենթադրում է կենտրոնի առկայություն, այնպես էլ տեռասաների մտահղացումը եղել է այնպես, կարծես նրանք ծնված են Բաբի տաճարից։ Տասնութ տեռասաները և Բաբի տաճարի մեկ տեռասան միասին կազմում են տասնինը տեռասա։ Տասնինը՝ հատուկ թիվ է Բահայի հավատում։
Ֆարիբրոզ Սահբան իր աշխատանքը սկսել է 1987 թ-ին՝ պարտեզների նախագծմամբ և շինարարության վերահսկմամբ։ Տեռասաները հանրության համար բացվել են 2001 թ-ի հունիսից։ Հիմքից սկսած՝ այգիները ձգվում են  Կարմել լեռան լանջից գրեթե 1 կմ դեպի վեր՝  ընդգրկելով շուրջ 200.000 քմ տարածք։ Այգիներն իրար միացված են սանդուղքով, որի կողմերով հոսող ջուրը իջնում է սարի լանջով։
Այգիները կառուցելիս տրվել են այնպիսի ճարտարապետական լուծումներ, որոնք մեկուսացնում են տարածքը շրջակա միջավայրի աղմուկից և իրար են միացնում Բահայի Համաշխարհային կենտրոնները՝ Կարմել լեռան վրա։
Մոնումենտալ այգիներ
Մոնումենտալ այգիները գտնվում են Բահայի Կամարաձև այգիներում և իրենցից ներկայացնում են պարտեզներ, որտեղ գտնվում են Բահայի սուրբ ընտանիքի որոշ անդամների գրեզմաններ։
Բահջիի այգիներ
Բահջիի առանձնատունը ամառանոց է Աքքայի մոտակայքում, որտեղ 1892 թ-ին մահացել է Բահաուլլան՝ Բահայի հավատքի հիմնադիրը։ Նրա դամբարանը գտնվում է այդ տան մոտակայքում։ Ողջ տարածքն անվանվել է Ալ-Բահջա (Հրճվանքի վայր)։ Այդ պահից ի վեր այս վայրը զարդարված է դրախտային այգիներով։  Առանձնատունը, դամբարանը և շրջակա այգիները բահայիների համար երկրի ամենասուրբ վայրերը և ուխտատեղիներն են։
Ռիզվանի այգի
Ռիզվանի այգին( բառաիցիորեն՝ դրախտային այգի) բահայիների համար սուրբ վայր է, որը գտնվում է Աքքայի մոտակայքում։ Այն վարձված է եղել Աբդուլ-Բահայի կողմից (Բահաուլլայի որդին), որտեղ նա հաճույքով անց է կացրել իր վերջին տարիները՝ բանտախցում երկար տարիներ ապրելուց հետո։ Չնայած նրան, որ այգին կրում է նույն անունը, այն չունի այն նշանակությունը, ինչ Բաղդադի Ռիզվան պարտեզը և ոչ մի կապ չունի Ռիզվանի փառատոնի հետ։ 1930-1940-ականների ընթացքում մալարիայի դեմ պայքարի ժամանակ դադարարեցվեց ջրի մատակարարումը և պարտեզներն անհետացան։ 2010-ին ավարտվեց պարտեզի և այն շրջապատող բնական ջրատարների վերականգնման և պահպանման եռամյա նախագիծը, որից հետո Ռիզվանի այգին, որը Բահաուլլան կոչում  էր <<Մեր կանաչ կղզին>>, դարձյալ կղզի դարձավ։
Տես նաև՝
Բահայի
Բաբի տաճարը Հայֆայում
Շողի Էֆֆենդի
Աբդուլ-Բահա
Բահաուլլա
Բահայի տաճարներ
Հղումներ
Կատեգորիա:Բահայի
Սուադ Մասսի
Սուադ Մասսի (արաբ․՝ سعاد ماسي, ), ալժիրցի բերբեր երգիչ, երգահան և կիթառահար։ Սկսել է իր կարիերան Կաբիլում՝ ներկայացնելով Ատակոր քաղաքական ռոք խումբը մինչև երկրից հեռանալը, մինչև մահվան  մի շարք սպառնալիքները, հետապնդումները։ 1999 թվականին Մասսին Փարիզում ներկայացել է Femmes d'Algerie (Կանայք Ալժիրից) համերգով, որը ձայնագրվել է Այլընդ Ռիքորդի հետ պայմանագրի կնքման շնորհիվ։
Մասսի երաժշտությունը, որը աչքի է ընկնում ակուստիկ կիթառի առանձնահատկություններով, ներկայացնում է արևմտյան երաժշտության ոճը՝ փոքր-ինչ ազդված ռոքից, ժողովրդական կամ պորտուգալական ֆադուից՝ բայց միաժամանակ ներառելով արևելյան երաժշտական ազդեցությունն ու արևելյան գործիքավորումը, ինչպես օրինակ ուդը, ինչպես աֆրիկյան երաժշտական ոճավորումները։ Մասսին երգել է դասական արաբերենով, ալժիրյան արաբերենով, ֆրանսերենով, երբեմն՝ անգլերենով և Կաբիլյան Բերբեր (Լիբիա-բերբերական լեզուներ) լեզվով, հաճախ մեկ երգի մեջ գործածելով մեկից ավելի լեզուներ։
Մանկություն և առաջին բենդեր
Մասսին ծնվել է Ալժիրում՝ ալժիրյան վեց հոգանոց աղքատ ընտանիքում։ Մեծացել է Ալժիրի հարևանությամբ գտնվող Բաբ-Էլ-Օուդ աշխատավորների դասի ընտանիքում, վաղ հասակում և՛ երգում էր, և՛ կիթառ էր նվագում ։
Քաջալերվելով իր մեծ եղբորից ՝ սկսել է սովորել երաժշտություն երիտասարդ հասակում, երգել և կիթառ նվագել ։ Մեծանալով ՝ նա ինքն իրեն ընկղմել է ամերիկյան ժողովրդական և արմատական երաժշտության մեջ․ երաժշտական ոճեր, որոնք ավելի ուշ պիտի ուժեղ ազդեցություն ունենային նրա երգահանության վրա ։ 17 տարեկան հասակում նա միացել է մի ֆլամենգո բենդի, բայց արագորեն աճելով ձանձրացել, հիասթափվել և հեռացել է։
Մինչև 1990-ականները Մասսին միացել է ալժիրյան քաղաքական Ատակոր ռոք բենդին, որն էլ ոգեշնչվել էր արևմտյան ռոկ բենդերից, ինչպես օրինակ Լեդ Զեփելին, U2-ը։ Նա խմբի հետ ձայնագրվել և ելույթ է ունեցել 7 տարի, թողարկել է մեկ հաջողակ ալբոմ և երկու հանրահայտ երաժշտական հոլովակ ։ Բենդը, այնուամենայնիվ, իր քաղաքական բառերով և աճող հանրահայտությամբ, թիրախ էր դարձել։ Մասսին ծպտվել էր՝ կտրելով իր մազերը և հագնելով տղամարդու զգեստներ, բայց, այնուամենայնիվ, նա չի կարողացել թաքնվել անանուն մահվան սպառնալիքներից ։ 1999 թվականին նա լքել է բենդը և հեռացել Փարիզ` Ֆրանսիա։
Անձնական կյանք
Սոադ Մասսին հիմա բնակվում է Ֆրանսիայում ՝ Փարիզում՝ իր ֆրանսիացի-մարոկկացի ամուսնու՝ Մուհամմեդի և նրանց երկու դուստրերի՝ Ինջիի և Ամիրայի հետ ։ Նա Լեոնարդ Քոհենի երկրպագուն է և բաժանորդագրված է AC/DC-ում և INXS-ում՝ ունենալով իր ձևավորված ազդեցությունը ։
Սոլո կարիերա
1999 թվականին Մասսին հրավիրվել է մասնակցելու Փարիզում կայանալիք Femmes d'Algerie (Ալժիրի կանայք) փառատոնին, որը թույլ է տալիս նրան պայմանագիր կնքել Այլընդ Ռիքորդսի հետ ։ 2001 թվականի հունիսին նա թողարկել է իր սոլո դեբյուտ ալբոմը՝ Raoui(Storyteller), որը AllMusic-ը համեմատում է 1960-ականների  ամերիկյան ֆոլկ երաժշտությունների հետ ։ Հիմնականում երգել է ֆրանսերեն և արաբերեն։ Ալբոմը դարձել է քննադատված և Ֆրանսիայում ունեցել է կոմերցիոն հաջողություն ։ Հաջորդող տարին առաջադրվել է որպես "Best Newcomer" (Լավագույն հայտնություն) Ռադիո 3-ի World Music Awards-ում ։
2003-ին նա թողարկել է իր երկրորդ ալբոմը՝ Deb ("Heartbroken"). Ալբոմի բառերը ավելի շատ անձնական են, քան քաղաքական և այն դարձել է ամենահաջողակ հյուսիսաֆրիկյան ալբոմներից մեկը ։ Երեք տարի անց  Մասսին թողարկել է իր երրորդ ալբոմը՝ Mesk Elil ("Honeysuckle")․ Ալբոմը իր մեջ ներառում է սիրո և կորստի թեմաները, որոնք ներկայացված էին Deb ալբոմում և գլխավոր առանձնահատկություններն են դուետները Դաբի Տուրի և Ռաբահ Խալֆայի հետ։ 2006-ին նա իտալական բազմազան շոուի հյուր աստղն էր  "Non facciamoci prendere dal panico"՝ հրավիրված իտալացի երգիչ և շոումեն Ջիանի Մորանդիի  կողմից։
2010-ին նա թողարկել է իր չորրորդ ստուդիո-ալբոմը՝ Ô Houria. Այս ալբոմը հովանավորվել է Ֆրենսիս Կաբրելի և Ֆրանկոյզ Միշելի կողմից։ Կարևոր առանձնահատկությունն է Փոլ Ուելլերի դաշնամուրը և վոկալը վերջին երգում։
Ծանոթագրություններ
Կատեգորիա:Ալժիրցի երգչուհիներ Կատեգորիա:ՅՈՒՆԻՍԵՖ-ի բարի կամքի դեսպաններ Կատեգորիա:21-րդ դարի երգչուհիներ
Նիտրատներ
Նիտրատներ (nitras), ազոտական թթվի աղերն են, պարունակում են միավալենտ NO3− անիոն։ Նիտրատները սպիտակ, բյուրեղային նյութեր են ։
Պատմական անվանումը սելիտրա է (NaNO3՝ չիլիական, KNO3՝ հնդկական, Ca(NO3)2՝ նորվեգական), որն այժմ օգտագործվում է հիմնականում միներալոգիայում որպես հանքանյութերի անվանում և որպես պարարտանյութերի անվանում գյուղատնտեսության մեջ։
Ընդհանուր քիմիական հատկություններ
Նիտրատները ստացվում են մետաղների, օքսիդների, հիդրօքսիդների և աղերի վրա ազոտական թթվով HNO3 ազդելիս։ Գործնականում բոլոր նիտրատները ջրում լուծելի են ։
Նիտրատները պինդ վիճակում (սովորաբար գտնվում են հալված վիճակում) հանդիսանում են բավական ուժեղ օքսիդիչներ, սակայն ի տարբերություն ազոտական թթվի լուծույթում գործնականում չունեն օքսիդացնող հատկություններ։
Նիտրատները կայուն են սովորական ջերմաստիճանում։ Սովորաբար դրանք հալվում են համեմատաբար ցածր ջերմաստիճանում (200-600 °C), հաճախ քայքայվում են։
Նիտրատների քայքայում
Ազոտական թթվի աղերը տաքացնելիս քայքայվում են, ընդ որում քայքայման արդյունքը պայմանավորված է մետաղների ստանդարտ էլեկտրոդային պոտենցիալների շարքում աղառաջացնող մետաղի դիրքից։
Li→Rb→K→Ba→Sr→Ca→Na→Mg→Al→Mn→Zn→Cr→Fe→Cd→Co→Ni→Sn→Pb→ (H) →Sb→Bi→Cu→Hg→Ag→Pd→Pt→Au
Մագնեզիումից ձախ տեղադրված մետաղների նիտրատները (բացի լիթիումից) քայքայվելիս առաջացնում են նիտրիդներ և թթվածին, օրինակ նատրիումի նիտրատը քայքայվում է 300°С-ում.
Մետաղների ստանդարտ էլեկտրոդային պոտենցիալների շարքում մագնեզիումից պղինձ տեղադրված մետաղների նիտրատները, ինչպես նաև լիթիումի նիտրատը քայքայվելիս առաջացնում են մետաղի օքսիդ, ազոտի (IV) օքսիդ և թթվածին։ Օրինակ պղնձի (II) նիտրատը տաքացնելիս քայքայվում է առաջացնելով պղնձի (II) օքսիդ, ազոտի (IV) օքսիդ և թթվածին.
Շարքում պղնձից հետո տեղադրված մետաղների նիտրատները քայքայվելիս առաջացնում են ազատ մետաղ, ազոտի (IV) օքսիդ և թթվածին։ Օրինակ արծաթի նիտրատը 170°С տաքացնելիս քայքայվում է առաջացնելով ազատ արծաթ, ազոտի (IV) օքսիդ և թթվածին
Ամոնիումի նիտրատի ջերմային քայքայումը ջերմաստիճանից կախված ընթանում է տարբեր ձևերով.
Կիրառություն
Նիտրատները հիմնականում կիրառվում են որպես պարարտանյութեր (սելիտրաներ) և պայթուցիկ նյութեր (ամոնիտներ)։ Կիրառվում են տեխնիկայում, ապակու և դեղանյութերի արտադրությունում։ Մտնում են հրթիռային վառելիքի բաղադրության մեջ։ Երշիկեղենի արտադրությունում օգտագործվում են որպես սննդային հավելումներ ։
Կենսաբանական դեր
Ազոտական թթվի աղերը հանդիսանում են հանքային պարարտանյութերի բաղադրիչներ։ Նիտրատների բաղադրության մեջ մտնող ազոտն բուսական բջիջներում ունի կառուցողական գործառույթ և օգտագործվում է քլորոֆիլ ստեղծելիս։ Մարդկանց օրգանիզմում նիտրատները վերածվում են նիտրիտների և նիտրոզամինի։
Ծանոթագրություններ
Կատեգորիա:Աղեր Կատեգորիա:Ազոտային պարարտանյութեր
Կոզյատին (գյուղ, Ախտիրկայի քաղաքային խորհուրդ)
Կոզյատին (Козятин), գյուղ Ուկրաինայի Սումիի մարզի Ախտիրկայի քաղաքային խորհուրդում։
2001 թվականի տվյալներով Կոզյատին գյուղում բնակվում էր 6 մարդ։
Արտաքին հղումներ
Կատեգորիա:Ուկրաինայի Սումիի մարզի Ախտիրկայի շրջանի բնակավայրեր Կատեգորիա:Ուկրաինայի գյուղեր
Կուրսոն (կանտոն)
Կուրսոն (Courçon), Ֆրանսիայի կանտոն է, գտնվում է Պուատու Շարանտա շրջանում։ Ծովափնյա Շարանտ դեպարտամենտի կանտոնն է։ Մտնում է Լա Ռոշել օկրուգի մեջ։ Համաձայն 2006 թվականի մարդահամարի կանտոնի բնակչությունը 11720 մարդ էր։ Կանտոնի համարը 1707 է։ Կանտոնում կա 14 կոմունա։
Արտաքին հղումներ
Կատեգորիա:Ֆրանսիայի կանտոններ
Շովի
Շովի (შოვი), գյուղ Վրաստանում։ Գտնվում է Ռաճա-Լեչխում և Քվեմո Սվանեթ մարզի Օնի շրջանում ։
Դիրք
Գտնվում է ծովի մակարդակից 1520 մետր բարձրության վրա։ Շրջկենտրոն Օնից հեռու է 30 կմ։
Բնակչություն
Ըստ 2014 թվականի մարդահամարի տվյալների, գյուղի բնակչությունը կազմում է 0 մարդ ։
Ծանոթագրություններ
Կատեգորիա:Վրաստանի բնակավայրեր Կատեգորիա:Վրաստանի գյուղեր Կատեգորիա:Օնի շրջան
Բոլոր երթերի մայրը
«Բոլոր երթերի մայրը» (La madre de todas las marchas), ինչպես նաև «Բոլոր բողոքների մայրը», նախագահ Նիկոլաս Մադուրոյի և սոցիալիստների կառավարության դեմ կազմակերպված հակակառավարական զանգվածային ցույցերի շարք, որոնք տեղի են ունեցել 2017 թվականի ապրիլի 19-ին Վենեսուելայի տարբեր քաղաքներում։
Բողոքն սկսելու պատճառ է դարձել Վենեսուելայի արդարադատության գերագույն դատարանի՝ 2017 թվականի մարտի 29-ի որոշումը Վենեսուելայի Ազգային ասամբլեայի (խորհրդարանի) լուծարման մասին։ Որոշումը նախագահ Մադուրոյին թույլ էր տալիս փաստացի շրջանցել գործող Սահմանադրությունը, ինչը հասարակության առաջավոր շրջանների ներկայացուցիչների կողմից գնահատվել է որպես պետական հեղաշրջում։ 2017 թվականի ապրիլի 1-ից հետո շատ չանցած խորհրդարանը լուծարելու որոշումը վերացվել է, բայց բողոքի ակցիաները տեղի են ունեցել։
Ապրիլի 19-ին ամբողջ երկրում բողոքի ակցիայի է դուրս եկել մինչև 6 միլիոն մարդ, իսկ մայրաքաղաքում՝ մինչև 2,5 միլին մարդ։ Բախումների արդյունքում մահացել է 3 մարդ, որոնցից մեկը զինծառայող ։ Ցուցարարների ընդհանուր թիվը մոտավորապես վեց միլիոն է եղել, ինչը վենեսուելական ժողովրդավարական ընդդիմության ամենամեծ գործողությունն էր 2014 թվականին հակակառավարական ելույթները սկսելու պահից։
Նախապատմություն
Ուգո Չավեսի մահից հետո Վենեսուելան նոր նախագահի՝ Նիկոլաս Մադուրոյի քաղաքականության պատճառով բախվել էր սոցիալ-տնտեսական ճգնաժամի   ։ Վենեսուելայում ցույցերն սկսվել են 2014 թվականի փետրվարին, երբ հարյուրհազարավոր վենեսուելացիներ փողոց են դուրս եկել բարձր մակարդակի հանցագործությունների, գնաճի և առաջին անհրաժեշտության իրերի դեֆիցիտի պատճառով     ։ Բողոքի ցույցերը շարունակվել են մի քանի տարի, դրանց ինտենսիվությունը կախված էր երկրում ճգնաժամի մակարդակից և ցույցերը ճնշելու սպառնալիքներից   ։
2017 թվականի սկզբին Վենեսուելայի Գերագույն դատարանը փորձում էր հսկողություն սահմանել Ազգային ժողովի վրա, որը ղեկավարում էր ընդդիմությունը՝ հանելով պատգամավորների անձեռնմխելիությունը։ Այդ որոշումը մի քանի օր անց չեղյալ է հայտարարվել, սակայն, այնուամենայնիվ, առաջացրել է բողոքի մի շարք ակցիաներ  ։ Բողոքի ակցիաները վերաճել են զանգվածային հակակառավարական ցույցերի, որոնք ստացել են «Բոլոր երթերի մայրը» անվանումը։ 2017 թվականի ապրիլի 14-ին ընդդիմությունը հայտարարել է «բոլոր նահանգներում հսկայական երթի» մասին, երթը տեղի է ունեցել ապրիլի 19-ին  ։
Ակցիայի նախօրյակին Մադուրոն հայտարարել է երկրում 2000-ից ավելի հսկիչ-անցակետերի ստեղծման մասին, հրամայել ընդլայնել Վենեսուելայի ազգային ոստիկանությունը՝ այնտեղ ընդունելով 500 հազար մարդու՝ օրինապահ ռեժիմով։ Նա հայտարարել է, որ յուրաքանչյուր ոստիկան պետք է զինված լինի հրացանով՝ պետական հեղաշրջման փորձերը կանխելու համար, ինչպես եղել է 2002 թվականին ։ Բարձրաստիճան պաշտոնյա, իշխանության օրինապահ Դիոսդադո Կաբելոն խոստացել էր ձևավորել վաթսունհազարանոց մոտորավորված «կոլեկտիվներ»՝ ընդդիմությանը զսպելու համար՝ վերջիններիս գործողությունն անվանելով «ահաբեկչություն» ։
Բողոքի ցույցեր
Ապրիլի 19-ի առավոտյան ամբողջ երկրում սկսվել են ցույցեր։ Կարակասում բողոքարարները 26 տարբեր երթուղիներով շարժվել են մարդու իրավունքների պաշտպան Տարեկ Սաաբի գրասենյակի ուղղությամբ ։ Ազգային գվարդիան արգելափակել է նրանց ճանապարհները, օգտագործել արցունքաբեր գազ և կրակել ռետինե փամփուշտներ, չնայած այդ ամենին՝ երթը շարունակվել է ։
Քիչ անց Կարակասի հարավում սպանվել է ազգային գվարդիայի անդամը՝ 1 տարվա բողոքի ընթացքում սպանված իշխանության առաջին ներկայացուցիչը։ Այդ ժամանակ ցուցարար զոհերի թիվը հասել է ութի ։ Երեկոյան ժամը 9-ին քրեական համաժողովը հայտարարել է երթի ձերբակալվածների թիվը, նրանք 521-ն էին, իսկ 2017 թվականի ապրիլի 19-ին ընդհանուր առմամբ ձերբակալվել է 1000 մարդ ։
Հետևանքներ
Հաջորդ օրը՝ ապրիլի 20-ին, մարդկանց կոչ են արել մասնակցել բողոքի նոր ակցիայի, փողոց են դուրս եկել հազարավոր մարդիկ։ Սակայն ապրիլի 21-ի առաջին ժամերն սկսվել են անկարգություններ, կողոպուտներ և բախումներ իշխանությունների հետ Կարակասի տարբեր շրջաններում։ Բողոքարարների դեմ կիրառվել է նաև արցունքաբեր գազ, դա հանգեցրել է ծննդատան տարհանմանը։ Գիշերը մահացել է 12 հոգի ։
Ապրիլի 19-ի երթի ժամանակ սպանված Պաոլա Ռամիրեսի հուղարկավորության օրը նրա ծնողները տարվել են Գիտական, քրեական և քննչական գործողությունների ծառայությունների բաժանմունքում հարցաքննվելու, նրանց այն մեկնաբանությունից հետո, որ նա իրենց զանգահարել է մահից մի քանի րոպե առաջ՝ իրենց հաղոդելով, որ «կոլեկտիվի» անդամները իրեն հետապնդում են։ Վենեսուելայի ներքին գործերի նախարար Նեստոր Ռևերոլը ասել է, որ Պաոլային սպանել է ոչ թե «կոլեկտիվի» անդամը, այլ ընդդիմադիր կուսակցության անդամը ։
«Կին-տանկ»
VN-4 մարտական մեքենան արգելափակած տարեց կնոջ նկարը համեմատել են անհայտ խռովարարի լուսանկարի հետ, որը միայնակ փակել է տանկերի շարասյունը 1989 թվականի հունիսին Պեկինի Տյանանմեն հրապարակում տեղի ունեցած խռովությունների ժամանակ, և նա դարձել է բողոքի խորհրդանիշը։ Կինը տեսել է, թե ինչպես է գնում մարտական մեքենաների շարասյունը, և կանգնել է նրանց առաջ՝ կանխելով առաջընթացը։ Չնայած ազգային գվարդիականները նրա կողմն են նետել արցունքաբեր գազի տարրաներ և նրան հրել տրանսպորտային միջոցներով, նա շարունակել է կանգնած մնալ։ Ավելի ուժ նա ձերբակալվել է ։
Ծանոթագրություններ
Կատեգորիա:Բողոքի ակցիաներ Կատեգորիա:Վենեսուելայի պատմություն
My Love
«My Love», ամերիկացի երգիչ Ջասթին Թիմբերլեյքի երգն է, համագործակցությամբ ամերիկացի ռեփեր T.I.-ի հետ։ Այն թողարկվել է 2006 թվականի հոկտեմբերի 24-ին, որպես Ջասթինի «FutureSex/LoveSounds» կոչվող երկրորդ ստուդիական ալբոմի երկրորդ սինգլ։ Երգը գրվել է Ջասթի Թիմբերլեյքի, Թիմբալենդի, Դանյայի և T.I.-ի կողմից։
Rolling Stone ամսագրի հետ հարցազրույցում Ջասթինը նշել է որ երգի ստեղծման գործընթացը պահանջել է 2 ժամ պատկերացնելու և կատարելու համար։ Երգը նա նաև բնութագրել է որպես «ռոք-տեխնո բալլադ»։ Երաժշտական քննադատները երգին հիմնականում տվել են դրական արձագանքներ, սակայն որոշները քննադատել են երգի խոսքերի որոշ մասեր։ Pitchfork Media ընկերությունը իր 2006 թվականի լավագույն 100 երգերի ցանկում «My Love» երգին տվել է առաջին հորիզոնականը։ 2007 թվականին երգը Գրեմմիի 49-րդ մրցանակաբաշխությունում ստացել է «Լավագույն ռեփ/երգող համագործակցություն» մրցանակը։
Երգի տեսահոլովակի պրեմիերան կայացել է 2006 թվականի հոկտեմբերի 23-ին։ Տեսահոլովակը նկարահանվել է ռեժիսոր Փոլ Հանթերի կողմից։ Տեսահոլովակում բացի Ջասթինից և T.I.-ից նաև նկարահանվել է երգի համահեղինակ և պրոդյուսեր Թիմբալենդը։ Տեսահոլովակը 2007 թվականի MTV երաժշտական տեսահոլովակի մրցանակաբաշխությունում ստացել է «Լավագույն խորեոգրաֆիա» մրցանակը։
Նախապատմություն
2005 թվականի դեկտեմբերին Ջասթին Թիմբերլեյքը սկսում է աշխատել «FutureSex/LoveSounds» ալբոմի վրա։ Առաջին 3 շաբաթների ընթացքում, «My Love» երգը մեկն է եղել այն մի քանի երգերից, որոնք արդեն ձայնագրվել էին ։ «Rolling Stone» ամսագրի հետ հարցազրույցում նա նշել է, որ երգի ստեղծումը տևել է մոտավորապես 2 ժամ ։ MTV News-ի հետ հարցազրույցում նա խոսելով «FutureSex/LoveSounds» ալբոմի մասին, ասել է, որ ալբոմի երկրորդ կեսի բոլոր երգերը (այդ թվում «My Love» երգը) սիրո թեմայով են ։
Հավաստագրումներ
!scope="row"|ԱՄՆ (RIAA) (Mastertone)
Արտաքին հղումներ
Կատեգորիա:2006 սինգլներ Կատեգորիա:Ջասթին Թիմբերլեյքի երգեր Կատեգորիա:T.I. երգեր Կատեգորիա:Billboard Hot 100 գլխավորած սինգլներ
Փոքր Տումույաս
Փոքր Տումույաս (Малый Тумуяс), գետ Ռուսաստանում, Կամչատկայի հյուսիս-արևմուտքում։ Հոսում է Կարագինսկի շրջանում, Կամչատկայի երկրամասում։ Գետի երկարությունը 24 կմ է։
Ջրային գրանցամատյանի տվյալներ
Ռուսաստանի ջրային գրանցամատյանի տվյալների համաձայն՝ պատկանում է Անադիրո-Կոլիմսկի ավազանային շրջանին։
Տվյալներն ըստ ջրային ռեսուրսների ֆեդերատիվ տեսչության.
Արտաքին հղումներ
Կատեգորիա:Ռուսաստանի գետեր Կատեգորիա:Վերին Օբի ավազանային շրջանի գետեր
Դարաքել
Դարաքել, գյուղակ Արևմտյան Հայաստանում, Դիարբեքիրի վիլայեթի Լճեի գավառակում ։ Գտնվում էր Սասունի հարավում, Լճե ավանի 7-8 կմ արևելք՝ սարավանդի վրա ։
Բնակչության մասին տվյալներ չեն պահպանվել։
Վահե Միքայելյան
Վահե Միքայելի Միքայելյան (Թերլեմեզյան), հայ թարգմանիչ, ԽՍՀՄ գրողների միության անդամ (1938)։
Կենսագրություն
Ծնվել է Արևմտյան Հայաստանի Վան քաղաքում։ Նախնական կրթությունն ստացել է Վանի Երամյան դպրոցում։ 1915 թվականին գաղթել է Երևան։ 1927 թվականին ավարտել է Թիֆլիսի օտար լեզուների ինստիտուտը։ Վերադառնալով Երևան, աշխատել է համալսարանում որպես գրադարանի վարիչ, ապա ֆրանսերենի դասախոս։ Հետագայում որպես ոճաբան աշխատել է «Սովետական գրականություն» ամսագրում և «Գրական թերթում»։ Մահացել է Երևանում ։
Ծանոթագրություններ
Կատեգորիա:Հայ թարգմանիչներ Կատեգորիա:Ֆրանսերենից հայերեն թարգմանիչներ Կատեգորիա:Ռուսերենից հայերեն թարգմանիչներ Կատեգորիա:ԽՍՀՄ գրողների միության անդամներ Կատեգորիա:Երևան քաղաքում մահացածներ Կատեգորիա:Վանի Երամյան վարժարանի սաներ Կատեգորիա:Հայ արձակագիրներ Կատեգորիա:ԵՊՀ դասախոսներ
Բերեզովայա Պոլյանա (գյուղ, Բլագովեշչենսկի շրջան)
Բերեզովայա Պոլյանա (Березовая Поляна, Берёзовая Поляна), գյուղ Ռուսաստանի Բաշկորտոստան հանրապետության Բլագովեշչենսկի շրջանի կազմում։
Բնակչությունը 2009 թվականին գրանցված տվյալներով կազմում էր 24 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Բաշկորտոստան հանրապետության Բլագովեշչենսկի շրջանի բնակավայրեր
Լեգուլորդավե
Բնակչություն
Ըստ 2014 թվականի մարդահամարի տվյալների, գյուղի բնակչությունը կազմում է 89 մարդ ։
Ծանոթագրություններ
Կատեգորիա:Վրաստանի գյուղեր Կատեգորիա:Մարտվիլի շրջան‎‎‎
Ալթըն-Թեփե
Ալթըն-Թեփե (թուրք, ոսկե բլուր), Արևմտյան Հայաստանի Երզնկա քաղաքից 20 կմ արևելք, Կարինից (Էրզրում) Սեբաստիա (Սվազ) տանող ճանապարհի մոտ գտնվող բլուր, որի վրա հայտնաբերվել է ուրարտական քաղաք-ամրոց։
Պատմություն
Բարեբեր հովտում, արևմուտքը արևելքի հետ կապող ռազմուղու վրա կառուցված ամրոցը հիմնադրվել է Արգիշտի Բ-ի ( մ․ թ․ ա․ 714-680) օրոք, որպես Ուրարտական պետության արևմտյան սահմանային մարզի կենտրոն։ Ամրոցը կառուցված է 60 մ բարձրության զառիթափ բլրի կատարին և շրջապատված արտաքին երկու պատերով, որոնցից յուրաքանչյուրի հաստությունը 12 մ է։ Դրանք շարված են 35–40 տ կշռող տաշված քարերից։ Տաճարը բաղկացած է երկու հատվածից։ Առաջինը ճեմասրահներով շրջապատված գավիթ է, որի մեջտեղում կառուցված է աշտարականման խուց՝ 13,8 մ հաստությամբ պատերով։ Խուցի ներսում կա արձանի քարե պատվանդան, սակայն արձանը չի գտնված։ Ճեմասրահների կտուրները պահել են 4,5 մ բարձրությամբ 20 փայտե սյուներ, որոնք հանգչում են քարե շրջանաձև հիմքերի վրա։ Տաճարի պատերի ներքևի մասը քարից է, մնացածը շարվել է հողե աղյուսներով։ Խցի և ճեմասրահների պատերին կան մեծ վարպետությամբ կատարված որմնանկարներ։ Գտնվել են նաև Խալդ աստծուն նվիրված նիզակների բրոնզե և երկաթե սայրեր, խորհրդանշաններ, գավազաններ, գայիսոններ, սկահակներ և փորագրված փայտե առարկաներ։ Աստծուն նվիրաբերված առավել թանկ ընծաների տաճարի դռներից կախված վահաններ, սաղավարտներ, գահեր, փղոսկրե քանդակազարդ առարկաներ, առյուծների եղնիկների արձաններ, հայտնաբերվել են զավթի, մուտքի մոտ գտնվող ճեմասրահում։ Ավելի լավ է պահպանվել տաճարի երկրորդ հատվածը, որը բաղկացած է մեծ սրահից և օժանդակ սենյակներից։ Այստեղ տեղի են ունեցել ընդունելություններ և կրոնական ծիսակատարություններ։
Որմնանկարները կատարված են բաց կապույտ ֆոնի վրա և պատկերում են թևավոր ոգիներ, նուռ, կենդանիներ, երկրաչափական նախշեր։ Սենյակների ծխնելույզները անցնում են հաստ պատերի միջով, իսկ հատակի տակ կան քարե խողովակներ՝ ջուրը հեռացնելու համար։ Տաճարի այս հատվածի շենքի ճակատին կա սև, կարմիր և կանաչ ավազաքարերից պատրաստված խճանկար։ Նման տաճարները որոշակիորեն տարբերվում էին ասորական և հեթիթական տաճարներից և յուրահատուկ էին միայն ուրարտացիներին։ Ալթըն-Թեփեյում հայտնաբերված մթերանոցն ունի երկու ընդարձակ սենյակներում կանոնավոր շարքերով հողում թաղված կարասներ, որոնցից յուրաքանչյուրի վրա հիերոգլիֆով նշված է պարունակության չափը։ Գրանցում պահվել են ցորեն, գարի, լոբի, յուղ, գինի։ Ամրոցի տերերը թաղված են բլրի հարավ–աևելյան լանջին՝ քարերով ու կղմինդրով ծածկված քարաշեն դամբարաններում։ Բազմաթիվ սենյակներից բաղկացած այս ստորգետնյա տների արտաքին մուտքը փակված է մի քանի ա կշռող քարերով, իսկ սենյակները միմյանց միացնող դռները խնամքով ծածկված են սալաքարերով։ Ննջեցյալներին թաղել են փայտե կամ քարե դագաղներում՝ առանձին–առանձին կամ զույգերով։ Նրանց շքեղ հագուստը և հարուստ արդուզարդը ցույց են տալիս, որ կանայք կրելիս են եղել գունագեղ զգեստ և ոսկուց, արծաթից ու թանկագին քարերից պատրաստված զարդեր, իսկ տղամարդիկ՝ բրոնզե և երկաթե զենքեր։ Դամբարաններում հայտնաբերվել են նաև բրոնզե կաթսաներ, որոնց կանթերը ցուլի քանդակված գլուխներ են, կավե անոթներ, ոսկե ափսեներ՝ մարդագլուխ ցուլերի պատկերով, ինչպես նաև բազմազան զարդեր և քարից, մետաղից ու փայտից պատրաստված առարկաներ։
Դամբարաններից մեկի ամենաընդարձակ սենյակում գտնվել են կառքի կաշվե լծաս,արք, մետաղյա սկավառակներ՝ աստվածների փորագրված պատկերներով, երկրաչափական զարդանախշերով բրոնզե գոտիներ, բրոնզակուռ և արծաթակուռ փայտե աթոռներ։ Ամենափոքր սենյակում հայտնաբերվել է ննջեցյալի դագաղը, որը հանգչում է առյուծի ոտքերի վրա։ Հայտնաբերվել է նաև դամբարաններին հարող բացօթյա տաճար՝ չորս կողմից շրջապատված քարաշեն պատերով, չորս մեծ կոթողներով և քարե զոհասեղանով։ Այստեղ կատարվել են հուղարկավորության հետ կապված կրոնական ծեսեր։ Հանգուցյալների պաշտամունքի համար կառուցված նման սրբավայրերը հատուկ էին ուրարտացիներին։
Մ․ թ․ ա․ VII դ․ 2-րդ կեսին կառուցվել է ընդարձակ ընդունասրահը (44 X 25,3 մ), որի տափակ կտուրը հենվել է երկու զուգահեռ շարքերով, քարե շրջանաձև հիմքերով 18 սյուների վրա։ Այս շինությունը նախատիպն է Աքեմենյանների օրոք կառուցված ժողովասրահների (օր․ Պերսեպոլիսում), այն առանձնահատկությամբ, որ պատերը վերից վար պատկերազարդված են հոյակապ որմնանկարներով։ Կարմիր, սպիտակ և սև եզրազարդերը արված են կապույտ կամ բաց շագանակագույն ֆոնի վրա և մեծ մասամբ ունեն 2,5 մ բարձրություն։ Դրանց մեջ նկարված են թևավոր ոգիներ, վարդանման նախշեր, նուռ, արմավենու տերևներ, ծնրադիր ցուլեր։ Ալթըն-Թեփեյում հայտնաբերված ամրոցը և առարկաներն ունեն պատմական ու գեղարվեստական մեծ արժեք և վկայում են ուրարտացիների նյութական ու հոգևոր մշակույթի բարձր զարգացումն ու ինքնատիպությունը։ Ալթըն-Թեփեյում ուրարտական արձանագրություններ առայժմ չեն հայտնաբերվել, որը, սակայն, չի ժխտում նրա ուրարտական ամրոց լինելու փաստը։
Պեղումներ
1938 թվականին այստեղ հայտնաբերվեցին հնագիտական նյութեր, որոնք գերմանացի Հանս Հեննինկը վերագրում էր ուրարտական շրջանին (VII-VIII դարեր մ.թ.ա)։ Ալթըն-Թեփեն սկսել են պեղել թուրքական պատմական ընկերությունը և հնությունների դեպարտամենտը 1959-ին (աշխատանքների ղեկավար՝ Անկարայի համալսարանի պրոֆեսոր Թահսին Էոզգյուչ)։ Պեղումների ժամանակ հայտնաբերվել են տաճարի, մթերանոցների, դամբարանների, բացօթյա սրբավայրի, ընդունասրահի հետքեր, գեղեցիկ որմնանկարներ, շատ նման Էրեբունիի կառույցներին ու արվեստին։
Գ. Ղափացյանի կարծիքով, այստեղ է գտնվելիս եղել Հայասկան Ուրու քաղաքը և եղած նյութերն էլ վերաբերում են Հայասային։ Հ. Մանանդյանի կարծիքով Ալթըն-Թեփեի տեղում նստել է Բալա և Դումանա երկրների խեթական փոխարքան, այստեղ էլ գտնվել է Պատտիյարիկ քաղաքը ։
Մասնագետները (Բ․ Պիոտրովսկի, Մ․ Իսրայելյան, Կ․ Հովհաննիսյան) գտնում են, որ Ալթըն-Թեփեն իր կառույցների ճարտարապետական ոճով (պալատական շենքը), որմնանկարների զարդանախշերով, դրանց հերթականությամբ, գույներով նման է ուրարտական այլ ամրոցների, հատկապես Էրեբունուն։ Դա հաստատում է ուրարտացիների միասնական, ավարտուն ճարտարապետական ոճը և գեղագիտական ճաշակը։
Ծանոթագրություններ
Կատեգորիա:Վանի թագավորության քաղաքներ Կատեգորիա:Արևելյան Անատոլիայի հնավայրեր
Ազարիա Սասնեցի
Ազարիա Սասնեցի (Հլու, ), հայ տաղասաց, աստղագետ, տոմարագետ։
Ջալալիների արշավանքների ժամանակ գերվել է, ազատվելուց հետո շրջել Փոքր Ասիայում, Իտալիայում, եղել է Կ. Պոլսում։
Աշխատություններ
Ազարիա Սասնեցին առավել հայտնի է աստղագիտական և տոմարագիտական աշխատություններով («Յաղագս գիտութեան Երկնից բարձրութեան և եւթն պարունակացն», «Ցաղագս գիտութեան Արեգական թաւալմանց»)։ Ունի պատմագիտկան աշխատություններ և թարգմանություններ իտալերենից։
«Ողբ ի վերայ հարուածոց Արևելյան գաւառացն և աշխարհին Հայոց ի ձեռաց Ճելալեանց» երկում մանրամասն նկարագրել է Զալալիների զորագլուխ Կարա–Յազիճիի արշավանքները, Արևմտյան Հայաստանի գավառների, Սեբաստիայի ասպատակությունն ու ավերումը։ Երկը չունի միջնադարյան դասական ողբերի պերճությունն ու քնարականությունը, բայց գրական հուշարձան է ու պատմական արժեքավոր աղբյուր, ուր դեպքերը նկարագրված են բանավոր վիպերգերին հատուկ հնարանքների, ժողովրդական բառ ու բանի օգտագործմամբ։
Նադյա Հասնաու
Նադյա Հասնաու (نادية حسناوي, ), նորվեգացի հեռուստամեկնաբան, ծնունդով մարոկացի։ 2010 թվականին Էրիկ Սոլբաքենի և Նըջի Հադիի հետ վարել է Նորվեգիայի մայրաքաղաք Օսլոյում կայացած Եվրատեսիլ 2010 երգի մրցույթը։
Հասնաուն ծնվել է Մարոկկոյում ․ մայրը՝ նորվեգուհի է, հայրը՝ մարոկացի։ Մորական կողմի պապը Տնտեսագիտության բնագավառում Նոբելյան մրցանակակիր Ռագնար Ֆրիշն է։ Երբ 4 տարեկան էր, ծնողներն ամուսնալուծվեցին, և նա մոր հետ տեղափոխվեց Նորվեգիա։ Օսլոյում հաճախում էր կաթոլիկ ֆրանսիական խիստ մանկապարտեզ, այնուհետև ֆրանսիական դպրոց մինչև 4-րդ դասարանը։ 18 տարեկանում դարձավ Նորվեգիայի քաղաքացի։ 1991 թվականին ամուսնացավ դերասան Քիմ Հոգենի հետ ։
Չիննի Օնվուգբենու
Չիննի Օնվուգբենու (Chinny Onwugbenu, ), նիգերիացի կին կինոպրոդյուսեր, կինոնկարներ արտադրող The Entertainment Network (TEN) նիգերիական ընկերության համահիմնադիր ։
Նադյա Հասնաու
Եվրատեսիլ
Հասնաուն առաջին անգամ առնչվեց Եվրատեսիլին 1992 թվականին, երբ Նորվեգիայի հեռարձակողների միության ռադիոյին մեկնաբանություններ էր տալիս 1992 թվականի մրցույթի մասին։
2004 թվականին Հասնաուն վարում էր Մանկական Եվրատեսիլ երգի մրցույթը Նորվեգիայի Լիլեհամեր քաղաքում։ Հասնաուն վարել է նաև այնպիսի փառատոններ, ինչպիսին է Երիտասարդական Մելոդի Գրան Պրին։
Չիննի Օնվուգբենու
Գործունեություն
Չիննի Օնվուգբենուի պրոդյուսերական հիշարժան աշխատանքներից են համարվում 2015 թվականին նկարահանված «Ճանապարհ դեպի երեկ» (Road to Yesterday) և 2018 թվականին թողարկված «Առյուծասիրտը» («Lionheart») կինոնկարները. ընդ որում՝ Netflix-ը հավանության է արժանացրել և ձեռք է բերել «Lionheart»-ը։ Կարևոր է նշել նաև, որ Չիննի Օնվուգբենուն Ժենևիև Ննաջիի հետ համատեղ հիմնել է կինոնկարների արտադրության the Entertainment Network (TEN) նիգերիական ընկերությունը ։
Նադյա Հասնաու
Եվրատեսիլ
2005 թվականին Հասնաուն Նորվեգիայի կողմից Յան Թեյգենի հետ շնորհավորեց Եվրատեսիլ երգի մրցույթի 50-ամյակի կապակցությամբ։
Ծանոթագրություններ
Կատեգորիա:Նորվեգացի հաղորդավարներ Կատեգորիա:Նորվեգացի լրագրողներ Կատեգորիա:Հեռուստատեսային գործիչներ Կատեգորիա:Նորվեգացի դերասանուհիներ
Հեյդեն Փեյնթիեր
Հեյդեն Լեսլի Փեյնթիեր (Hayden Lesley Panettiere, ), ամերիկյան դերասանուհի, մոդել և երգչուհի։ Նա առաջին անգամ նկարահանվել է գովազդային հոլովակում, երբ դեռ 11 ամսական էր։ 10 տարեկանում ստացել է երիտասարդ դերասանի մրցանակ՝ «Հիշելով տիտաններին» (Remember the Titans) ֆիլմում Շերիլ Յոսթի դերը կատարելու համար։ Նա իր դերասանական կարիերան սկսել է Սառա Ռոբերթսի «Մեկ կյանք՝ ապրելու համար» (One Life to Live) ֆիլմով (1994-1997)։ Նա ստացել է «Ոսկե գլոբուս» մրցանակը, որպես երկրորդային պլանի դերասանուհի՝ «Նեշվիլ» հեռուստասերիալում երգչուհի Ջուլիետա Բերնսի դերը կատարելու համար ։
Վաղ տարիներ
Հեյդենը հրշեջ հրամանատար Ալեն Փեյնթիերի և նախկին սերիալային դերասանուհի Լեսլի Վոջելի դուստրն է։ Նա ունի կրտսեր եղբայր՝ Ջենսեն Փեյնթիերը, որը ևս դերասան է։ Փեյնթիերն ունի իտալա-գերմանական ծագում  ։
Հեռուստատեսություն
Դեռևս ութ ամսականից սկսած նրա լուսանկարները տպագրվել են գովազդներում, տասնմեկ ամսականից երևացել է հեռուստաէկրաններին ։ Նա հայտնի է դարձել Քլեր Բենեթի դերը մարմնավորելով՝ «Հերոսները» (Heroes) հեռուստասերիալում։ Նրա դերերը հաճախ սահմանափակվում են, քանի որ մարդիկ նրան անվանում են «հայտնի սևահեր» կամ պարզապես «շիկահեր»։ 2007 թվականի սկզբներին Փեյնթիերը հայտնվել է MTV-ի Punk'd հեռուստահաղորդումում։ 2012 թվականին Փեյնթիերը «Նեշվիլ» (Nashville) հեռուստասերիալում ստանում է գլխավոր դերերից մեկը՝ Քոնի Բրիթոն։
Ֆիլմեր
Փեյնթիերի իր դեբյուտն արել է 1998 թվականին՝ «Սխալ կյանքը» (A Bug's Life) ֆիլմում, բայց նրա առաջին ֆիլմն է համարվում «Իմ բերկրանքի առարկան» The Object of My Affection, որտեղ նա ներկայանում է ջրահարսի կերպարով։ 1999 թվականին նա մարմնավորում է խորտակվող նավակում մնացած աղջկա կերպարը՝ «Հաղորդագրություն շշի մեջ» (Message In A Bottle) ֆիլմում։ 2004 թվականին Փեյնթիերը գլխավոր դեր է կատարում Disney Channel-ի նկարահանած «Tiger Cruise » ֆիլմում։ 2005 թվականին նա գլխավոր դերակատարի մրցակիցն է «Սառցե արքայադուստր» (Ice Princess) ֆիլմում։ Նույն թվականին նա գլխավոր դերակատար է եղել Racing Stripes ֆիլմում։ 2007 թվականին Փեյնթիերն պայմանագիր է կնքում William Morris Agency գործակալության հետ, որին նախորդել էր United Talent Agency ընկերության հետ պայմանագիրը ։ Ըստ Forbes ամսագրի՝ Փեյնթիերը 2007 թվականի ընթացքում վաստակել է 2մլն․ դոլար ։ 2009 թվականի հուլիսին նա գլխավոր դեր է կատարում «Ես սիրում եմ քեզ Բեթ Քուփեր» (I Love You, Beth Cooper) կատակերգությունում։ 2011 թվականի ապրիլին նա հայտնվում է «Ճիչ 4» (Scream 4) սլեշեր ֆիլմում՝ կատարելով Կիրբի Ռիդի դերը։ 2015 թվականի ապրիլին Փեյնթիերը միացել է «Custody» ֆիլմի դերասանական կազմին։
Վիդեո խաղեր
Փեյնթիերը հնչյունավորել է Կաիրիի (Kairi) կերպարը՝ «Kingdom Hearts» և «Kingdom Hearts II» վիդեո խաղերում ։ 2015 թվականին Փեյնթիերը խաղացել է «Until Dawn» վիդեո խաղի հերոսներից մեկի՝ Սեմի կերպարը ։
Երգելը
1999 թվականին Փեյնթիերն արժանացել է Գրեմմի մրցանակի՝ «Սխալ կյանք» (A Bug's Life) ֆիլմում դերակատարման համար ։ 2004 թվականին նա ձայնագրել է «Իմ հերոսը դու ես» (My Hero Is You երգը)՝ Tiger Cruise ֆիլմի համար, իսկ հաջորդ տարի ձայնագրել է «Ես թռչում եմ» (I Fly) երգը՝ «Սառցե արքայադուստր» (Ice Princess) ֆիլմի համար։ Փայնթիերի առաջին սինգլը՝ Wake Up Call-ը, թողարկվել է 2008 թվականի օգոստոսի 5-ին։ Նա մի քանի երգեր է ձայնագրել Nashville-ի համար, որոնք հետո ներառվեցին շոուի սաունդթրեքերիի ալբոմում։
Անձնական կյանքը
Փեյնթիերը 2007 թվականի դեկտեմբերից մինչև 2009 թվականի փետրվար հարաբերություններ է սկսում «Heroes» ֆիլմի աստղ Մայլո Վենտեմիգլիայի հետ, ապա հանդիպում է բռնցքամարտի աշխարհի չեմպիոն Վլադիմիր Կլիչկոյի հետ ։ 2010 թվականի սեպտեմբերի 10-ին Փեյնթիերը ռինգի կողքին էր, երբ Կլիչկոն նոկաուտով պարտության մատնեց բռնցքամարտիկ Սամուել Փիթերին ։ 2011 թվականի մայիսին Փեյնթիերը հայտարարեց, որ նրանք բաժանվել են երկու տարի միասին լինելուց հետո։ Երկուսն էլ նշել են, որ իրենց բաժանման պատճառը հեռավորությունն է ։ 2013 թվականի հոկտեմբերին նա հայտարարել է իր և Կլիչկոյի նշանադրության մասին , իսկ 2014 թվականի դեկտեմբերի 9-ին ծնվել է նրանց աղջիկը՝ Կայա Եվդոկիա Կլիչկոն (Kaya Evdokia Klitschko) ։
Արտաքին հղումներ
Կատեգորիա:Ամերիկացի դերասանուհիներ Կատեգորիա:«Երիտասարդ դերասան» մրցանակի դափնեկիրներ Կատեգորիա:Ամերիկացի կինոդերասանուհիներ Կատեգորիա:Ամերիկացի երգչուհիներ Կատեգորիա:Ամերիկացի մոդելներ Կատեգորիա:«Ոսկե գլոբուս» մրցանակի դափնեկիրներ Կատեգորիա:Եվրամայդանի մասնակիցներ Կատեգորիա:21-րդ դարի ամերիկացի դերասանուհիներ Կատեգորիա:21-րդ դարի ամերիկացի երգիչներ Կատեգորիա:Ամերիկացի երեխա դերասանուհիներ
Կոբդար
Կոբդար (իսպ.՝ Cóbdar)՝ մունիցիպալիտետ Իսպանիայում։ Գտնվում է Ալմերիա պրովինցիայում Անդալուսիա ինքնավար մարզում։ Մունցիպալիտետը մտնում է Վալե դել Ալմանսորա շրջանում։ Տարածքը կազմում է 32 կմ2։ Բնակչությունը` 165 մարդ (2010 թվականի տվյալներով)։ Պրովինցիայի վարչական կենտրոնից գտնվում է 76 կմ հեռավորության վրա։
Արտաքին հղումներ
Կատեգորիա:Իսպանիայի քաղաքներ Կատեգորիա:Ալմերիա պրովինցիայի բնակավայրեր Կատեգորիա:Անդալուսիայի բնակավայրեր
Լիզա Լանգսետ
Լիզա Լանգսետ (Lisa Langseth, ), շվեդ սցենարիստ և ռեժիսոր։
Իր հայտնի ֆիլմերի շարքում են «Մաքրություն» (2010) և «Էյֆորիա» (2017) ֆիլմերը։
Կենսագրություն
Լանգսետն իր աշխատանքային գործունեությունը սկսել է որպես թատրոնի  ռեժիսոր և սցենարիստ։ 2004 թվականին իր «Սիրահարվածները» պիեսի բեմադրող ռեժիսորն էր, որի գլխավոր դերակատարը Նումի Ռապասն էր ։ 2006 թվականին նա դարձավ  շվեդերեն կարճամետրաժ «Ստուգարք» (Godkänd) ֆիլմի ռեժիսորը։